જરા વિચાર તો કરો. ભારતનાં ત્રણ શ્રીમંત રજવાડાં સમગ્ર વિશ્વમાં પ્રસિદ્ધ હતાં. એક, વડોદરાના ગાયકવાડ, બીજા ગ્વાલિયરના સિંધિયા (ખરી ઓળખ શિંદે) અને ત્રીજા હૈદરાબાદના નિઝામ. જયપુર જેવાં બીજાં પણ કેટલાંક રાજઘરાણાં હતાં જેઓ સમૃદ્ધ રાજ્યોમાં સ્થાન પામતાં હતા. આવાં માતબર રજવાડાં પાસે પણ ક્યારેય એક હજાર ટન સોનું નહોતું. કોઈ પાસે એક અબજની સંપત્તિ હોય એ બાબત જુદી છે અને એક અબજનું સોનું હોય એ બાબત જુદી છે..